|  |  |
| --- | --- |
| **Kápolnásnyék Község Polgármestere****2475. Kápolnásnyék, Fő utca 28.****Tel.: 22/574-100, Fax: 22/368-018****e-mail: polgarmester@kapolnasnyek.hu** |  |

**Ügyiratszám: K/ /2020**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy:  Az önkormányzati képviselők és bizottsági tagok tiszteletdíjáról és természetbeni juttatásairól szóló önkormányzati rendelet elfogadása, és az alpolgármesterek tiszteletdíjának és költségtérítésének megállapítása

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

**Rendelet x**

Határozat **x** normatív

 egyéb

Az előterjesztés a kifüggesztési helyszínen közzétehető:

 igen x

 nem

A Kormány 2020. decemberében a koronavírus-világjárvány nemzetgazdaságot érintő hatásának enyhítése érdekében több olyan intézkedést is hozott, amely a vállalkozások gazdasági helyzetét igyekszik segíteni és a lakosság terheit csökkenteni, ugyanakkor ezek az intézkedések az önkormányzatoknak jelentős bevétel kiesést jelentenek**.**

2020. december 1. napján kihirdette a koronavírus-világjárvány nemzetgazdaságot érintő hatásának enyhítése érdekében szükséges helyi adó intézkedésről szóló 535/2020. (XII. 1.) Korm. rendeletet, amely 2020. december 2-án hatályba is lépett.

**„**1. § (1) A 2021. évben végződő adóévben a helyi adó és a települési adó mértéke nem lehet magasabb, mint az ugyanazon helyi adónak, települési adónak az e rendelet hatálybalépése napján hatályos és alkalmazandó önkormányzati adórendeletben megállapított adómértéke.

(2) Az önkormányzatnak az e rendelet hatálybalépése napján hatályos adórendelete szerinti adómentességet, adókedvezményt a 2021-ben végződő adóévben is biztosítania kell.

(3) A települési önkormányzat a 2021. évre új helyi adót, új települési adót nem jogosult bevezetni.”

A koronavírus-világjárvány nemzetgazdaságot érintő hatásának enyhítése érdekében szükséges egyes intézkedésekről szóló 639/2020. (XII. 22.) Korm. rendelet 1.§-a 2.§ (1) és (2) bekezdése értelmében: „1. § A 2021. évben végződő adóévben azon, a helyi adókról szóló 1990. évi C. törvény (a továbbiakban: Htv.) szerinti vállalkozó (a továbbiakban: vállalkozó) esetén, amely azzal felel meg a kis- és középvállalkozásokról, fejlődésük támogatásáról szóló 2004. évi XXXIV. törvény (a továbbiakban: KKV törvény) szerinti mikro-, kis- és középvállalkozássá minősítés feltételeinek, hogy esetében a KKV törvény 3. § (1) bekezdés b) pontjában meghatározott nettó árbevétel vagy mérlegfőösszeg értékhatár legfeljebb 4 milliárd forint (a továbbiakban: mikro-, kis- és középvállalkozás), a helyi iparűzési adó mértéke 1 százalék, ha a 2021. évben végződő adóévben alkalmazandó önkormányzati rendeletben megállapított adómérték több, mint 1 százalék.

2. § (1) A (3) bekezdésben meghatározott adatok alapján a mikro-, kis- és középvállalkozásnak minősülő vállalkozónak a 2021. évben, az adott előleg-fizetési időpontban esedékes – a Htv. szerint bevallott és a 2021. évben az önkormányzati adórendelet szerinti adómértékkel bevallandó – adóelőleg 50 százalékát kell az egyes esedékességi időpontokban megfizetni.

(2) Az (1) bekezdés szerint meg nem fizetendő előleg-részlet összegével az adóhatóság a vállalkozó iparűzési adóelőleg-kötelezettsége összegét hivatalból, határozathozatal nélkül csökkenti.

2021. január 1. napjától szerettük volna bevezetni az idegenforgalmi adót, melyből kb. 6-8 millió forint várható bevétellel kalkuláltunk a kieső gépjárműadóból származó 16 millió forint bevétel pótlására, azonban a Korm.rendeletre tekintettel az idegenforgalmi adót nem tudjuk bevezetni. Az iparűzési adóból származó bevételünk előzetes számításink szerint 2021-ben kb. 70-90 millió forinttal csökken. A Kormány nyilatkozott arról, hogy a kieső bevételt kompenzálják az önkormányzatoknak, azonban erről a részleteket még nem ismerjük.

2021-ben elindul a bölcsőde építési beruházásunk, amelyhez 371 millió forint támogatást kaptunk Kormánytól, de félő, hogy ez az összeg nem fedezi a beruházás teljes költségét, szükség lesz önkormányzati forrásra is.

Végig gondoltuk, hogy melyek azok az önkormányzati kiadások, amelyekkel megtakarítást tudunk elérni. A Közös Hivatal dolgozóinak tervezett béremelése elmarad, sem az óvodában, sem a hivatalban nem tervezünk jutalom keretet, a civil szervezetek jövő évi támogatását csökkentjük és sajnos a képviselői és az alpolgármesteri tiszteletdíjakhoz is szükséges hozzányúlnunk. Az így elért megtakarítással reményeink szerint biztonsággal tudjuk működtetni a települést.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 143. § (4) bekezdésének f) pontja felhatalmazást ad a helyi önkormányzat képviselő-testülete számára, hogy a helyi önkormányzati képviselőnek, a bizottsági elnöknek és tagnak, továbbá a tanácsnoknak járó tiszteletdíjat, illetőleg természetbeni juttatást önkormányzati rendeletben állapítsa meg.

A Képviselő-testület az Mötv. 35. §(1) bekezdésében meghatározott feladatkörében eljárva az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.

A Mötv. a tiszteletdíj mértékére nem tartalmaz konkrét iránymutatást, csupán annyit, hogy a megállapított tiszteletdíj nem veszélyeztetheti az önkormányzat kötelező feladatainak ellátását.

Fentiek végrehajtása érdekében módosítanunk kell az önkormányzati képviselők és bizottsági tagok tiszteletdíjáról és természetbeni juttatásairól szóló önkormányzati rendeletet, valamint az alpolgármesterek tiszteletdíjáról és költségtérítéséról szóló képviselő-testületi határozatokat.

Kápolnásnyék, 2020. december 29.

 Podhorszki István

 polgármester

**I.**

**Rendelettervezet**

**Kápolnásnyék Község Önkormányzat Képviselő-testületének hatáskörében eljáró**

**Kápolnásnyék Község Polgármesterének /2020.(XII. .) önkormányzati rendelete**

**az önkormányzati képviselők és bizottsági tagok tiszteletdíjáról és természetbeni juttatásairól**

Kápolnásnyék Község Önkormányzat Képviselő-testületének hatáskörében eljáró Kápolnásnyék Község Polgármestere a veszélyhelyzet kihirdetéséről szóló 478/2020.(XI.03.) Kormányrendeletre figyelemmel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, valamint Magyarország helyi önkormányzatairól szóló 2011. évi CLXXXIX törvény 143.§ (4) bekezdés f) pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 35. § (1) bekezdésében meghatározott feladatkörében eljárva a következőket rendeli el:

1. § Kápolnásnyék Község Önkormányzat Képviselő-testületének hatáskörében eljáró Kápolnásnyék Község Önkormányzat Polgármestere az önkormányzati képviselőknek, a bizottság elnökének és a bizottsági tagoknak sem tiszteletdíjat, sem természetbeni juttatást nem állapít meg.

2. § (1) Ez a rendelet 2021. január 1. napján lép hatályba.

(2) Hatályát veszti Kápolnásnyék Község Önkormányzat Képviselő-testületének hatáskörében eljáró Kápolnásnyék Község Polgármesterének az önkormányzati képviselők és bizottsági tagok tiszteletdíjáról és természetbeni juttatásairól szóló 8/2020 (IV.15.) önkormányzati rendelete.

Podhorszki István Szabóné Ánosi Ildikó

 polgármester jegyző

A rendelet a mai napon kihirdetésre került:

Kápolnásnyék, 2020. december .

 Szabóné Ánosi Ildikó

 jegyző

**Előzetes hatásvizsgálat**

**Kápolnásnyék Község Önkormányzat Képviselő-testületének hatáskörében eljáró**

**Kápolnásnyék Község Polgármesterének /2020.(XII. .) önkormányzati rendelete**

**az önkormányzati képviselők és bizottsági tagok tiszteletdíjáról és természetbeni juttatásairól**

**rendelettervezethez**

**Társadalmi hatása:**

A rendelettervezetnek társadalmai hatása nincs, talán csak annyi, hogy a lakosság is láthatja, hogy az önkormányzat saját magán, illetve a képviselők juttatásaival kezdi a megtakarításokat.

**Gazdasági, költségvetési hatása:**

Az önkormányzat kiadásai jelentősen csökkennek, így biztonságosabbá és kiszámíthatóbbá válik az önkormányzat kötelező feladatainak ellátása.

**Környezeti, egészségi következményei:**

A rendelet-tervezetnek környezeti és egészségi hatása nincs.

**Adminisztratív terheket befolyásoló hatása:**

A rendelettervezetnek adminisztratív terheket befolyásoló hatása nincs.

**A rendelet módosításának szükségessége, a jogalkotás elmaradásának várható következményei:**

Az Mötv. a tiszteletdíj mértékére nem tartalmaz konkrét iránymutatást, csupán annyit, hogy a megállapított tiszteletdíj nem veszélyeztetheti az önkormányzat kötelező feladatainak ellátását. A jogszabály megalkotásának szükségességét a 2021. évi önkormányzati költségvetés biztonságos megalkotása indokolja.

**A rendelet alkalmazásához szükséges személyi, szervezeti, tárgyi és pénzügyi feltételek:**

Az önkormányzati rendelet alkalmazásának személyi, szervezeti, tárgyi és pénzügyi feltételei biztosítottak.

**Indokolás**

**Kápolnásnyék Község Önkormányzat Képviselő-testületének hatáskörében eljáró**

**Kápolnásnyék Község Polgármesterének /2020.(XII. .) önkormányzati rendelete**

**az önkormányzati képviselők és bizottsági tagok tiszteletdíjáról és természetbeni juttatásairól**

**rendelettervezethez**

**Általános indokolás**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 143. § (4) bekezdésének f) pontja felhatalmazást ad a helyi önkormányzat képviselő-testülete számára, hogy a helyi önkormányzati képviselőnek, a bizottsági elnöknek és tagnak, továbbá a tanácsnoknak járó tiszteletdíjat, illetőleg természetbeni juttatást önkormányzati rendeletben állapítsa meg.

A Képviselő-testület az Mötv. 35. §(1) bekezdésében meghatározott feladatkörében eljárva az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.

A Mötv. a tiszteletdíj mértékére nem tartalmaz konkrét iránymutatást, csupán annyit, hogy a megállapított tiszteletdíj nem veszélyeztetheti az önkormányzat kötelező feladatainak ellátását.

Végig gondoltuk, hogy melyek azok az önkormányzati kiadások, amelyekkel megtakarítást tudunk elérni. Sajnos a képviselői és az alpolgármesteri tiszteletdíjakhoz is szükséges hozzányúlnunk, mivel ezzel kb. 15-16 millió forintot tudunk megtakarítani. Az így elért megtakarítással reményeink szerint biztonsággal tudjuk működtetni a települést.

**Részletes indokolás**

1.§ -hoz

Az önkormányzati képviselőknek, a bizottság elnökének és a bizottsági tagoknak tiszteletdíjáról és természetbeni juttatásáról rendelkezik.

2.§-hoz

Hatályba léptető és hatályon kívül helyező rendelkezéseket tartalmaz.

**II.**

**Kápolnásnyék Község Önkormányzata Képviselő-testületének hatáskörében eljáró**

**Kápolnásnyék Község Polgármesterének**

**/2020. (XII.29.)**

**határozata**

**Kupi László alpolgármester tiszteletdíjáról**

1. Kápolnásnyék Község Polgármestere a döntéshozatal körülményei kapcsán az alábbiakat rögzíti.

2020.11.04. napjától hatályban van a veszélyhelyzet kihirdetéséről szóló 478/2020.(XI.03.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

2. Fentiekre tekintettel Kápolnásnyék Község Polgármestere az alábbi döntést hozza:

Kupi László alpolgármester tiszteletdíjának összegét 2021. január 1. napjától havi bruttó 0.-Ft-ban határozom meg.

Egyidejűleg úgy döntök, hogy Kápolnásnyék Község Önkormányzat Képviselő-testületének Kupi László alpolgármester tiszteletdíjának megállapításáról szóló 165/2019. (X. 31.) határozata 2020. december 31. napján hatályát veszti.

Felkérem a jegyzőt, hogy jelen határozatom végrehajtáshoz szükséges intézkedéseket haladéktalanul tegye meg.

A határozat végrehajtásának határideje: azonnal

A határozat végrehajtásáért felelős: Podhorszki István polgármester, Szabóné Ánosi Ildikó jegyző

**Kápolnásnyék Község Önkormányzata Képviselő-testületének hatáskörében eljáró**

**Kápolnásnyék Község Polgármesterének**

**/2020. (XII.29.)**

**határozata**

**Kupi László alpolgármester költségtérítéséről**

1. Kápolnásnyék Község Polgármestere a döntéshozatal körülményei kapcsán az alábbiakat rögzíti.

2020.11.04. napjától hatályban van a veszélyhelyzet kihirdetéséről szóló 478/2020.(XI.03.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

2. Fentiekre tekintettel Kápolnásnyék Község Polgármestere az alábbi döntést hozza:

Kupi László alpolgármester költségtérítésének összegét 2021. január 1. napjától havi bruttó 0.-Ft-ban határozom meg.

Egyidejűleg úgy döntök, hogy Kápolnásnyék Község Önkormányzat Képviselő-testületének Kupi László alpolgármester költségtérítésének megállapításáról szóló 166/2019. (X.31.) határozata 2020. december 31. napján hatályát veszti.

Felkérem a jegyzőt, hogy jelen határozatom végrehajtáshoz szükséges intézkedéseket haladéktalanul tegye meg.

A határozat végrehajtásának határideje: azonnal

A határozat végrehajtásáért felelős: Podhorszki István polgármester, Szabóné Ánosi Ildikó jegyző

**Kápolnásnyék Község Önkormányzata Képviselő-testületének hatáskörében eljáró**

**Kápolnásnyék Község Polgármesterének**

**/2020. (XII.29.)**

**határozata**

**Keilbach János alpolgármester tiszteletdíjáról**

1. Kápolnásnyék Község Polgármestere a döntéshozatal körülményei kapcsán az alábbiakat rögzíti.

2020.11.04. napjától hatályban van a veszélyhelyzet kihirdetéséről szóló 478/2020.(XI.03.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

2. Fentiekre tekintettel Kápolnásnyék Község Polgármestere az alábbi döntést hozza:

Keilbach János alpolgármester tiszteletdíjának összegét 2021. január 1. napjától havi bruttó 0.-Ft-ban határozom meg.

Egyidejűleg úgy döntök, hogy Kápolnásnyék Község Önkormányzata Képviselő-testületének hatáskörében eljáró Kápolnásnyék Község Polgármesterének Keilbach János alpolgármester tiszteletdíjának megállapításáról szóló 19/2020. (V.18.**)** határozata 2020. december 31. napján hatályát veszti.

Felkérem a jegyzőt, hogy jelen határozatom végrehajtáshoz szükséges intézkedéseket haladéktalanul tegye meg.

A határozat végrehajtásának határideje: azonnal

A határozat végrehajtásáért felelős: Podhorszki István polgármester, Szabóné Ánosi Ildikó jegyző

**Kápolnásnyék Község Önkormányzata Képviselő-testületének hatáskörében eljáró**

**Kápolnásnyék Község Polgármesterének**

**/2020. (XII.29.)**

**határozata**

**Keilbach János alpolgármester költségtérítéséről**

1. Kápolnásnyék Község Polgármestere a döntéshozatal körülményei kapcsán az alábbiakat rögzíti.

2020.11.04. napjától hatályban van a veszélyhelyzet kihirdetéséről szóló 478/2020.(XI.03.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

2. Fentiekre tekintettel Kápolnásnyék Község Polgármestere az alábbi döntést hozza:

Keilbach János alpolgármester költségtérítésének összegét 2021. január 1. napjától havi bruttó 0.-Ft-ban határozom meg.

Egyidejűleg úgy döntök, hogy Kápolnásnyék Község Önkormányzata Képviselő-testületének hatáskörében eljáró Kápolnásnyék Község Polgármesterének Keilbach János alpolgármester költségtérítésének megállapításáról szóló 20/2020. (V.18.**)** határozata 2020. december 31. napján hatályát veszti.

Felkérem a jegyzőt, hogy jelen határozatom végrehajtáshoz szükséges intézkedéseket haladéktalanul tegye meg.

A határozat végrehajtásának határideje: azonnal

A határozat végrehajtásáért felelős: Podhorszki István polgármester, Szabóné Ánosi Ildikó jegyző